**Obrazec št. 6**

*Vzorec pogodbe občasnih avtobusnih prevozov za šolsko leto 2022/23*

**Naročnik:**

**BIOTEHNIŠKI CENTER NAKLO, Strahinj 99, 4202 Naklo,** ID št. za DDVSI66817994, matična številka 5088739000, ki ga zastopa direktor dr. Marijan Pogačnik

in

**Izvajalec oz. prevoznik:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**ID št. za DDV SI \_\_\_\_\_\_\_\_\_\_\_\_\_\_\_\_\_, matična

številka. \_\_\_\_\_\_\_\_\_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_

sta dogovorila in sklenila naslednjo

**POGODBO O IZVAJANJU OBČASNIH AVTOBUSNIH PREVOZOV ZA ŠOLSKO LETO 2022/23 št. \_\_\_\_\_\_\_\_\_\_\_\_\_**

**SPLOŠNE DOLOČBE**

1. člen

Pogodbeni stranki ugotavljata, da je naročnik izvedel naročilo po evidenčnem postopku v skladu **z**

**ZJN-3 (Uradni list RS, št. 91/15, 14/18, 121/21 in 10/22)** za izvedbo storitev **»Občasnih avtobusnih prevozov za šolsko leto 2022/23.«**

Pogodba se sklene za obdobje enega leta in velja od **1. 9. 2022 do 31. 8. 2023.**

1. člen

Predmet pogodbe je izvajanje avtobusnih prevozov skladno z vsakokratnimi potrebami naročnika.

S to pogodbo se naročnik in izvajalec dogovorita o splošnih in posebnih pogojih izvajanja storitev avtobusnih prevozov. Sestavni del te pogodbe so pogoji določeni z dokumentacijo evidenčnega postopka naročila in ponudbeno dokumentacijo.

Priloga te pogodbe so podatki o cenah storitev iz predračuna št. \_\_\_\_\_\_\_, z dne \_\_\_\_\_\_\_\_\_ . Izvajalec je v postopku izbire predložil izjave iz katerih izhaja, da je registriran za izvajanje dejavnosti, ki so predmet pogodbe ter, da izpolnjuje druge, s predpisi določene pogoje.

1. člen

Predmet naročila je stalno izvajanje storitev, ki jih naročnik po obsegu in časovno ne more vnaprej določiti. Naročnik ni v ničemer zavezan glede naročanja količine in vrste storitev, ki jih nudi izvajalec in so kot informativne opredeljene v dokumentaciji povabila k oddaji ponudbe.

Okvirna ocena obsega storitev je razvidna iz obrazca predračuna in izhaja iz predvidenega obsega storitev in morebitne dodatne storitve prevoza dijakov. Obseg naročenih storitev je vezan na vsakokratne potrebe naročnika.

**DOLŽNOSTI POGODBENIH STRANK**

1. člen

Dolžnosti izvajalca (prevoznika) so:

* da opravlja prevoze skladno z Zakonom o varnosti cestnega prometa (ZVCP) in drugimi veljavnimi predpisi, ki urejajo poslovanje avtobusnega prevoznika,
* da bodo prevozi opravljeni s tehnično brezhibnimi vozili z opremo, ki jo določajo predpisi za prevoze skupin otrok.
* da za prevoze na daljših relacijah predvsem izven teritorija Slovenije, ali glede na specifične zahteve naročnika, zagotovi avtobuse visoke kategorije, novejše avtobuse z vsemi ustreznimi napravami v skladu s standardi visoke kategorije, kakovostna, komfortna in tehnično brezhibna vozila,
* da bodo na avtobusne prevoze dijakov razporejeni taki vozniki, ki so sposobni zagotoviti ustrezno komunikacijo z mladostniki, imajo primeren odnos do dijakov in njihovih spremljevalcev, ter že imajo izkušnje pri tovrstnih prevozih,
* da seznani svoje delavce, ki bodo delali za naročnika, da so le ti pod disciplinsko, materialno in kazensko odgovornostjo dolžni varovati vse podatke, ki štejejo za zaupne, do katerih so prišli pri svojem delu.
* da opravlja prevoze na vseh naročenih relacijah, razen v primerih, ko zaradi vremenskih in drugih razmer cestišče ni prevozno, oziroma bi z izvajanjem prevoza ogrožal zdravje in življenje dijakov.
* da bo v primeru okvare vozila med vožnjo oziroma v času, ko bi moral vožnjo opraviti, na lastne stroške poskrbel za drugo vozilo in morebitno škodo, ki bi s tem nastala, naročniku na njegovo zahtevo tudi poravnal.

5. člen

Dolžnosti naročnika so:

* da po potrditvi letnega delovnega načrta do 15. oktobra sporoči prevozniku termin in relacijo, ter morebitno spremembo posameznega prevoza,
* da ob naročilu prevozniku sporoči predvideno število potnikov, tako da bo ta lahko zagotovil zadostno število avtobusov,
* da določi ustrezno število spremljevalcev, skladno z normativi, ki veljajo za spremstvo dijakov.

6. člen

Pogodbeni stranki ugotavljata, da je v veljavi Odlok o omejitvah in načinu izvajanja javnega prevoza potnikov na ozemlju Republike Slovenije, ki določa, da se javni prevoz izvaja v skladu s priporočili Nacionalnega inštituta za javno zdravje (NIJZ). Spoštovanje priporočil je za naročnika in izvajalca obvezno (v nadaljevanju: »Priporočila«). Posledično se:

1. izvajalec zavezuje, da bo izpolnil vse vsakokrat veljavne zahteve iz Priporočil, ki se izrecno nanašajo na izvajalca prevoza ali voznika,
2. naročnik zavezuje, da bo izpolnil vse druge vsakokrat veljavne zahteve iz Priporočil, med drugim: smer gibanja potnikov, razdalje med potniki, higiena rok potnikov, uporaba maske za potnike, čim manjše dotikanje katerihkoli površin s strani potnikov, razdalja med potniki, seznam potnikov idr.

7. člen

Nastop višje sile oprošča naročnika in prevoznika izpolnitve obveznosti za čas trajanja višje sile, prav tako ju oprošča obveznosti plačila odškodnin zaradi neizpolnjevanja pogodbenih obveznosti v času trajanja višje sile.

Pod višjo silo se razumejo vsi nepredvideni ali nepričakovani ali neizogibni dogodki, ki nastopijo neodvisno od volje katerekoli od pogodbenih strank in ki jih pogodbena stranka ni mogla predvideti ob sklepanju te pogodbe in ki kakorkoli vplivajo na izvedbo obveznosti iz te pogodbe (npr. elementarne nesreče, kot so udari strele, žled, neurje, povodenj, potres, požar, stavka, zapore cest, predorov, ukrepi za preprečevanja širjenja bolezni ali okužb, epidemija ali pandemija ne glede na to, ali sta javno razglašeni, ali ne). Pogodbena stranka je dolžna pisno obvestiti drugo pogodbeno stranko o nastanku višje sile takoj oziroma v treh delovnih dneh po nastanku le te. Odškodninska odgovornost Prevoznika se presoja po pravilih Obligacijskega zakonika, pri čemer je po višini omejena do vrednosti te pogodbe.

**NAROČANJE STORITEV**

8. člen

Naročnik bo po potrditvi letnega delovnega načrta izvajalcu poslal seznam prevozov za šolsko leto 2022/23.

Dodatne prevoze bo naročal s pisnim naročilom naročnika in sicer najmanj pet dni pred opravljanjem storitve.

Naročnik bo posamezne storitve - prevoze naročal po elektronski pošti. Izvajalec naročeno storitev skupaj z dogovorjeno ceno potrdi po elektronski pošti naročnika. Izvajalec se obvezuje, da bo opravil storitve v roku, ki ga določi naročnik.

Naročnik si pridržuje pravico naročilo pisno odpovedati najmanj 36 ur od ponedeljka do petka in 72 ur v primeru vikenda pred predvidenim opravljanjem storitve, zaradi spremenjenih okoliščin (slabo vreme, odpoved prireditve in podobno) brez stroškov odpovedi.

9. člen

Naročnik za osebo, ki bo zadolžena za naročanje prevozov in koordinacijo vseh dejavnosti povezanih z izvedbo posameznega prevoza imenuje \_\_\_\_\_\_\_\_\_\_, ki je dosegljiva na tel.: \_\_\_\_\_\_\_\_\_\_\_\_, GSM: \_\_\_\_\_\_\_\_\_\_\_\_\_\_, e-pošta:\_\_\_\_\_\_\_\_\_\_\_\_\_\_\_\_\_\_\_.

Za naročanje posameznih vrst prevozov (npr. športni dnevi, ekskurzije…) je po posebnem pooblastilu naročnika lahko pooblaščena tudi druga oseba zaposlena pri naročniku.

**CENA**

10. člen

Cene, iz predračuna izvajalca št. \_\_\_\_\_\_\_ z dne\_\_\_\_\_\_\_\_\_\_ **so fiksne za čas dvanajstih mesecev po sklenitvi te pogodbe.**

Morebitno povišanje cen se lahko izvede iz razloga nepričakovane in nepredvidene okoliščine, ki jih ni bilo mogoče predvideti in sprememba ne spreminja splošne narave naročila. Ponudnik mora obstoj tega razloga in morebitno povišanje indeksa cen utemeljiti.

11. člen

Izvajalec se obvezuje, da bo prevoze dijakov in študentov, ki so predmet te pogodbe, naročniku zaračunal po cenah kot izhajajo iz ponudbe. Cene vsebujejo vse stroške vezane na prevoz dijakov za notranji in mednarodni promet.

Za več prevoženih kilometrov od poldnevnih norm (150 km), dnevnih norm (300 km) in krajših norm

(125 km) se cena obračuna po ponujeni ceni za dodatni kilometer nad normo.

Eventuelne cestnine, parkirnine za notranji in mednarodni promet, niso vštete v ceni kilometra in jih izvajalec zaračuna in dokumentira posebej. Izvajalec mora oceno dodatnih stroškov naročniku sporočiti ob naročilu tako, da ta lahko pripravi kalkulacijo cene za uporabnike.

12. člen

Skupna pogodbena vrednost iz obrazca predračuna za obdobje enega leta znaša \_\_\_\_\_\_\_\_\_\_\_\_\_\_EUR (brez DDV) in \_\_\_\_\_\_\_\_\_\_\_\_EUR (z DDV).

Naročnik ni v ničemer zavezan glede doseganja pogodbene vrednosti.

**RAČUN IN PLAČILO**

13. člen

Izvajalec bo za vsakokratni prevoz izstavil naročniku račun v elektronski obliki (e-račun)z natančno specifikacijo relacije prevoza, števila kilometrov, ceno po ponudbi in dokumentacijo za ostale stroške prevoza (cestnine, parkirnine), ki morajo biti dokumentirani.

Na račun mora navesti številko pogodbe oziroma številke naročilnic.

Naročnik bo naročene prevoze plačal v roku 30 dni po prejemu pravilno izstavljenega računa na transakcijski račun št.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Če pride do pisne reklamacije s strani naročnika, se plačilo zadrži do odprave le-te.

Za morebitne zamude pri plačilu bo naročnik plačal zakonito določene zamudne obresti.

Izvajalec na zahtevo naročnika ob zaključku te pogodbe posreduje podatke za preteklo pogodbeno obdobje (relacijo prevoza, število izvedb celodnevnega/poldnevnega najema in število kilometrov dodatni prevozi.

14. člen

*(v primeru nastopa podizvajalca, sicer se ta člen v pogodbi črta)*

Plačila podizvajalcem bodo opravljena v skladu z izjavo podizvajalcev v obrazcu št. 9 ponudbe.

Za izvajalca bodo dela izvajali naslednji podizvajalci:

1. Naziv

Matična številka:

Davčna številka:

TRR:

Predmet del:

Kraj in rok izvedbe:

Količina del: v vrednosti \_\_\_\_\_ EUR (z DDV), kar znaša \_\_\_\_ % od celotne ponudbe.

Izvajalec, ki izvaja naročilo z enim ali več podizvajalci, mora imeti ob sklenitvi pogodbe z naročnikom ali med njenim izvajanjem, sklenjene pogodbe s podizvajalci. Izvajalec bo naročniku posredoval kopijo pogodbe, ki jo je sklenil s svojim podizvajalcem, hkrati s podpisano pogodbo.

Naročnik bo po prejemu kopije pogodbe preveril, ali ima izvajalčevo pooblastilo in podizvajalčevo soglasje. Če pooblastila ali soglasja nima, bo izvajalca ali podizvajalca nemudoma pozval, da mu ta dokument predloži v roku petih dni od prejema poziva. Če izvajalec ali podizvajalec pooblastila ali soglasje naročniku ne predloži v tem roku, bo naročnik Državni revizijski komisiji predlagal, da uvede postopek o prekršku.

Če se po sklenitvi pogodbe o izvedbi naročila zamenja podizvajalec ali če ponudnik sklene pogodbo z novim podizvajalcem, mora ponudnik, ki je sklenil pogodbo z naročnikom, le-temu v 5 dneh po spremembi predložiti svojo izjavo, da je poravnal vse nesporne obveznosti prvotnemu podizvajalcu; pooblastilo za plačilo opravljenih in prevzetih del oziroma dobav neposredno novemu podizvajalcu in soglasje novega podizvajalca k neposrednemu plačilu.

**REKLAMACIJE**

15. člen

Morebitne reklamacije ali druge ugovore v zvezi z izvedbo prevozov morata vsaka od strank pisno sporočiti nasprotni stranki, najkasneje v roku osem 8 (osem) dni od zaključka prevoza.

Če gre za hujše kršitve prevzetih obveznosti o ugotovitvah in morebitnih ogledih pogodbeni stranki naredita zapisnik.

Naročnik lahko v primeru hujših kršitev določenih s to pogodbo in razpisom odstopi od pogodbe. Nasprotna stran je dolžna rešiti reklamacijo oz. ugovor v roku pet (5) dni.

16. člen

Izvajalec se tudi obvezuje, da bo v primeru škode odškodninsko odgovoren za nastalo škodo, ki jo bo povzročil naročniku ali jo bo moral naročnik poravnati tretjim osebam zaradi nestrokovno in nepravilno opravljene storitve.

Kakovost storitev mora ustrezati obstoječim standardom in zahtevanim pogojem iz dokumentacije v vezi z oddajo naročila.

Izvajalec je dolžan opravljati prevoze v skladu s predpisi, ki urejajo to področje in zavarovati otroke proti morebitnim poškodbam, ki bi jih utrpeli v primeru nesreče. Izvajalec je v celoti odgovarja za varnost otrok med prevozom.

**KONTAKTNE IN ODGOVORNE OSEBE**

17. člen

Odgovorna oseba, ki skrbi za nadzor nad izvajanjem te pogodbe s strani naročnika in urejanje medsebojnih razmerij in skrbnik pogodbe na strani naročnika je direktor zavoda dr. Marijan Pogačnik.

Predstavnik izvajalca za izvajanje storitev je: \_\_\_\_\_\_\_\_\_\_\_\_\_\_ tel.\_\_\_\_\_\_\_\_\_ GSM:\_\_\_\_\_\_\_\_\_\_\_\_\_\_.

e-pošta\_\_\_\_\_\_\_\_\_\_\_\_\_\_\_\_ .

Odgovorna oseba, ki skrbi za urejanje medsebojnih razmerij na strani izvajalca je \_\_\_\_\_\_\_\_\_\_\_\_\_\_\_.

**PROTIKORUPCIJSKA KLAVZULA**

18. člen

Pogodba pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

**ODSTOP OD POGODBE**

19. člen

Stranki si v primeru hujših kršitev pridržujeta pravico odpovedati pogodbo. Odpovedni rok je 30 dni od oddaje priporočene pošiljke na pošto.

Kot hujšo kršitev se štejejo zlasti naslednje kršitve:

* nepravočasno oziroma ne-opravljanje naročenih storitev,
* opravljanje storitev s tehnično neustreznimi vozili ali z vozniki, ki niso psihofizično pripravljeni ali ustrezni za prevoz potnikov,
* kršitev določil ZVCP zaradi katerih je bilo ali bi lahko bilo ogroženo življenje ali varnost potnikov ali podobno,
* v primeru hujših kršitev drugih predpisov, ki določajo dolžnosti izvajalca (prevoznika),
* v primerih, ko so zaradi kršitev na strani izvajalca naročnikovi uporabniki (dijaki, zaposleni ali drugi uporabniki) utrpeli škodo,
* v primeru če izvajalec ne upošteva reklamacij naročnika,
* če izvajalec brez potrditve naročnika poveča ceno prevozov,
* če ne spoštuje svoje ponudbe na podlagi katere je bil izbran, zahtev naročnika in določil te pogodbe.

# POSLOVNA SKRIVNOST

20. člen

Podatki iz te pogodbe, ki se nanašajo na izvajanje avtobusnih prevozov otrok, cen in rokov, kot tudi dokumentacija, ki se nanaša na to pogodbo, se štejejo za poslovno skrivnost, razen podatkov, ki v skladu z veljavnimi predpisi štejejo za javne.

**REŠEVANJE SPOROV**

21. člen

Stranki se dogovorita da bosta morebitne spore, ki izvirajo iz izvedbe te pogodbe poskušale urediti sporazumno, kadar to ne bo mogoče je pristojno redno sodišče po sedežu naročnika.

Za urejanje medsebojnih razmerij, ki niso določena v pogodbi se uporabljajo pravila Obligacijskega zakonika, določila razpisne dokumentacije in morebitni drugi predpisi, ki urejajo posamezno vrsto naročila oziroma izvedbo storitev.

22. člen

Za vsako spremembo te pogodbe stranki skleneta aneks k tej pogodbi.

**OSTALE DOLOČBE**

23. člen

Pogodba je sestavljena in podpisana v treh enakih izvodih, od katerih prejme izvajalec en izvod, naročnik pa dva izvoda. Pogodba prične veljati s podpisom obeh strank, **uporabljati pa se prične s**

**1. 9. 2022.**

\_\_\_\_\_\_\_\_\_, \_\_\_\_\_\_\_\_\_\_\_\_\_ Strahinj, \_\_\_\_\_\_\_\_\_\_\_

Izvajalec oz. prevoznik: Naročnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_ Biotehniški center Naklo

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_ dr. Marijan Pogačnik direktor

Priloga: predračun izvajalca